Георги Щерев
Сън

chitanka.info

По осветена от прах долина

падат мъртвобледи звезди.

Осъмнало сред мъглявина,

разкривено небето мъжди.

И се вдига земя ослепена,

и луна полудяла виси.

Побеляла и болна вселена

търси изход, търси пътека,

търси здрава, целебна вода.

И съзирам пред мене човека

как рисува спасена следа.

И разбирам

колко е труден,

колко страшен е станал света.

Един извор до мене събуден,

ми поднася сега песента.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.